16.6.2023
FI
Euroopan unionin virallinen lehti
C 214/137 Torstai 19. tammikuuta 2023
X. katsoo, että yhteistyö kansainvälisten kumppaneiden kanssa on ratkaisevan tärkeää Euroopan ulkopuolella käytettyjen EU:n varojen ja EU:n talousarvion tulopuolen suojelemiseksi; ottaa huomioon, että OLAF sopi vuonna 2021 hallinnollisen yhteistyön järjestelyistä kahden kansainvälisen kumppaniviranomaisen, Ukrainan syyttäjänviraston ja Maailman tullijärjestön (WCO), kanssa; ottaa huomioon, että OLAF järjesti vuonna 2021 verkkotapahtumia, jotta se pystyi luomaan uusia operatiivisia yhteyksiä EU:n ulkopuolisten maiden tutkintaviranomaisiin ja kannustamaan ilmoittamaan petoksista ja sääntöjenvastaisuuksista EU:n edustustojen kautta kaikkialla maailmassa; 1. panee tyytyväisenä merkille 33. vuosikertomuksen Euroopan unionin taloudellisten etujen suojaamisesta ja petostentorjunnasta (2021); 2. on tietoinen siitä, että vuosi 2021 oli haastava vuosi, jolloin covid-19-pandemian vaikutukset ovat edellyttäneet valvontastrategioiden mukauttamista ja keskittymistä ennaltaehkäisyyn erityisten lieventävien toimenpiteiden ja kohdennettujen toimien avulla sääntöjenvastaisuuksien ja petosten havaitsemiseksi; 3. muistuttaa, että 19. helmikuuta 2021 tuli voimaan elpymis- ja palautumistukiväline, joka on Next Generation EU -välineen tärkein pilari, jota rahoitetaan komission pääomamarkkinoilta ottamilla lainoilla ja jonka tarkoituksena on rahoittaa uudistuksia ja investointeja jäsenvaltioissa takautuvasti pandemian alusta helmikuusta 2020 lähtien; 4. korostaa, että vuonna 2021 toimiin voitiin myöntää EU:n rahoitusta monivuotisesta rahoituskehyksestä 2014–2020 (joka päättyy vuonna 2024), vuosien 2021–2027 monivuotisesta rahoituskehyksestä ja Next Generation EU -elpymispaketista; 5. korostaa, että uusi monivuotinen rahoituskehys 2021–2027, jonka viimeisimmät ohjelmat hyväksyttiin vuonna 2021, yhdessä Next Generation EU -elpymissuunnitelman kanssa tarjoaa EU:lle 1,8 biljoonaa euroa, ja toteaa, että kyseessä ovat ennennäkemättömän suuret määrärahat; korostaa, että parlamentti (vastuuvapauden varmistamiseksi), OLAF, tilintarkastustuomioistuin, komissio ja tarvittaessa EPPO voivat tutustua asiaankuuluviin tietoihin ja tarkistaa varojen käytön voimassa olevissa asetuksissa säädettyjen tarkastustoimenpiteiden täydentämiseksi ja vahvistamiseksi; 6. toteaa, että parlamentilla ja sen talousarvion valvontavaliokunnalla olisi oltava vahva rooli elpymis- ja palautumistukivälineen hallinnoinnissa muun muassa säännöllisen ja jäsennellyn vuoropuhelun avulla, jossa komissiota pyydetään keskustelemaan elpymis- ja palautumistukivälineen täytäntöönpanosta ja ottamaan huomioon siinä esiin tulevat näkemykset; 7. korostaa, että valppauden ja valvonnan onkin oltava ja niiden odotetaan olevan yhtä korkealla tasolla, jotta voidaan taata, että näillä varoilla voidaan edistää mahdollisimman hyvin unionin yhteisiä tavoitteita; muistuttaa EU:n varoja hallinnoiviin viranomaisiin kohdistuvan paineen lisääntymisestä, käytettyjen määrärahojen määrän kasvusta ja niiden hallinnointiin liittyvien riskien lisääntymisestä (siksi, että pandemian yhteydessä otettiin käyttöön yksinkertaistettuja ja kiireellisiä menettelyjä, jotka ovat alttiita väärinkäytöksille); 8. katsoo, että avoimuuden lisäämistä, petostentorjunnan digitalisointia sekä petosriskien arvioinnin ja hallinnan jatkuvaa vahvistamista ja kehittämistä olisi jatkettava samanaikaisesti EU:n petostentorjuntajärjestelmän moitteettoman täytäntöönpanon kanssa; 9. kehottaa tehostamaan digitalisaatiota ja tietojärjestelmien yhteentoimivuutta sekä yhdenmukaistamaan raportoinnin, seurannan ja tarkastukset EU:ssa ja pyytää tätä varten komissiota yhdenmukaistamaan määritelmät, jotta on mahdollista saada vertailukelpoisia tietoja koko EU:sta; 10. kehottaa komissiota tekemään lainsäädäntöehdotuksen keskinäisestä hallinnollisesta avusta niillä EU-rahoituksen aloilla, joilla tällaista käytäntöä ei vielä ole; kannustaa komissiota kehittämään toimivaltaisten viranomaisten välisen tietojenvaihtojärjestelmän, jonka avulla voitaisiin vertailla ristiin kahden tai useamman jäsenvaltion välisiä transaktioita koskevia kirjanpitotietoja, jotta voidaan välttää ylikansalliset petokset Euroopan rakenne- ja investointirahastoissa ja näin varmistaa horisontaalinen lähestymistapa Euroopan unionin taloudellisten etujen suojaamiseen; 11. on huolissaan PIF-vuosikertomuksen melko myöhäisestä julkaisemisesta, sillä vuoden n kertomus julkaistaan vasta vuotta n seuraavan vuoden syyskuussa; ymmärtää tämän johtuvan pääasiassa siitä, että jäsenvaltiot toimittavat tietonsa melko myöhään; kehottaa komissiota olemaan ennakoivampi ja pyytämään jäsenvaltioilta tietoja aikaisemmin, jotta sen vuosikertomuksen julkaisemista voidaan aikaistaa, mikä antaisi parlamentille mahdollisuuden hyväksyä päätöslauselmansa hyvissä ajoin ja ihanteellisesti vuotta n seuraavan vuoden aikana;